Միլան (իտալ.՝ Milano, լոմբ.՝ Milan, լատ.՝ Mediolanum - «հարթավայրի կենտրոնում»), Իտալիայի երկրորդ խոշորագույն քաղաքն է, Հյուսիսային Իտալիայի գլխավոր քաղաքը, Լոմբարդիա մարզի Միլան գավառի[4] վարչական կենտրոնը։ Զբաղեցնում է 182 քառ. կմ տարածք, բնակչության թիվը՝ շուրջ 1, 3 միլիոն մարդ, մինչդեռ արվարձաններով հանդերձ շուրջ 5, 2 միլիոն, Եվրոպայի հինգերորդ խոշոր քաղաքը։[5] Միլանը նորաձևության համաշխարհային կենտրոններից մեկն է։ Քաղաքում է գտնվում «Լա Սկալա» օպերային թատրոնը։ 1906 և 2015 թվականներին Միլանում կազմակերպվել են համաշխարհային ցուցահանդեսներ։